CELEX: 32022R1207
Language: lt
Date: 2022-07-12 00:00:00
Title: Tarybos reglamentas (ES) 2022/1207 2022 m. liepos 12 d. kuriuo dėl euro įvedimo Kroatijoje iš dalies keičiamas Reglamentas (EB) Nr. 974/98

2022 7 14   
               
               
                  LT
               
               
                  Europos Sąjungos oficialusis leidinys
               
               
                  L 187/16
               
            
         TARYBOS REGLAMENTAS (ES) 2022/1207
         2022 m. liepos 12 d.
         kuriuo dėl euro įvedimo Kroatijoje iš dalies keičiamas Reglamentas (EB) Nr. 974/98
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 140 straipsnio 3 dalį,
         atsižvelgdama į Europos Komisijos pasiūlymą,
         atsižvelgdama į Europos Centrinio Banko nuomonę (1),
         kadangi:
         
                     (1)
                  
                  
                     Tarybos reglamente (EB) Nr. 974/98 (2) numatyta, kad valstybių narių, įvykdžiusių būtinas euro įvedimo sąlygas, valiutas pakeis euro Bendrijai pradėjus trečią ekonominės ir pinigų sąjungos etapą;
                  
               
                     (2)
                  
                  
                     pagal 2012 m. Stojimo akto 5 straipsnį Kroatija yra valstybė narė, kuriai taikoma išimtis, kaip apibrėžta Sutarties 139 straipsnio 1 dalyje;
                  
               
                     (3)
                  
                  
                     pagal Tarybos sprendimą (ES) 2022/1211 (3) Kroatija atitinka būtinas euro įvedimo sąlygas ir Kroatijai taikoma išimtis nuo 2023 m. sausio 1 d. turi būti panaikinta;
                  
               
                     (4)
                  
                  
                     norint įvesti eurą Kroatijoje, Reglamento (EB) Nr. 974/98 nuostatas dėl euro įvedimo būtina pradėti taikyti Kroatijai;
                  
               
                     (5)
                  
                  
                     Kroatijos nacionaliniame euro įvedimo plane nurodyta, kad euro, kaip tos valstybės narės valiutos, įvedimo dieną eurų banknotai ir monetos joje turėtų tapti teisėta mokėjimo priemone. Todėl euro įvedimo data ir grynųjų pinigų pakeitimo data turėtų būti 2023 m. sausio 1 d. Laipsniško perėjimo prie euro laikotarpis neturėtų būti taikomas;
                  
               
                     (6)
                  
                  
                     todėl Reglamentas (EB) Nr. 974/98 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 974/98 priedo lentelėje tarp įrašų, skirtų Prancūzijai ir Airijai, įterpiamas šis įrašas:
            
               
                           „Kroatija
                        
                        
                           2023 m. sausio 1 d.
                        
                        
                           2023 m. sausio 1 d.
                        
                        
                           netaikoma“
                        
                     
         
         
            2 straipsnis
            Šis reglamentas įsigalioja 2023 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. liepos 12 d.
            
               
                  Tarybos vardu
               
               
                  Pirmininkas
               
               Z. STANJURA
            
         
         
            (1)  2022 m. liepos 4 d. nuomonė (dar nepaskelbta Oficialiajame leidinyje).
         
            (2)  1998 m. gegužės 3 d. Tarybos reglamentas (EB) Nr. 974/98 dėl euro įvedimo (OL L 139, 1998 5 11, p. 1).
         
            (3)  2022 m. liepos 12 d. Tarybos sprendimas (ES) 2022/1211 dėl euro įvedimo Kroatijoje 2023 m. sausio 1 d. (žr. šio Oficialiojo leidinio p. 31).